

**ประกาศเทศบาลเมืองสระแก้ว**

**เรื่อง**  ประมูลจ้างโครงการก่อสร้างถนนคอนกรีตเสริมเหล็ก ถนนเทศบาล ๑๐

เทศบาลเมืองสระแก้ว ด้วยระบบอิเล็กทรอนิกส์ (e-Auction)

## .........................................................

เทศบาลเมืองสระแก้วมีความประสงค์จะประมูลจ้างด้วยระบบอิเล็กทรอนิกส์ โครงการก่อสร้างถนนคอนกรีตเสริมเหล็ก ถนนเทศบาล ๑๐ เทศบาลเมืองสระแก้ว กว้าง ๘ เมตร ยาว ๓๕๐ เมตร หนา ๐.๑๕ เมตร ไหล่ทางลูกรังกว้างข้างละ ๐.๒๐ เมตร พร้อมวางท่อลอดเหลี่ยม ตามรายละเอียดและแบบแปลนที่เทศบาลกำหนด **เป็นเงิน ๓,๙๒๙,๐๐๐.- บาท (สามล้านเก้าแสนสองหมื่นเก้าพันบาทถ้วน)** ด้วยระบบอิเล็กทรอนิกส์

**ผู้มีสิทธิเสนอราคาจะต้องมีคุณสมบัติดังต่อไปนี้**

๑. ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์

๒. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๘

๔. ผู้ประสงค์จะเสนอราคาต้องไม่เป็นผู้ได้รับเอกสิทธิหรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิและความคุ้มกันเช่นว่า นั้น

๕. ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของเทศบาลเมืองสระแก้ว

๖. ผู้ประสงค์จะเสนอราคาต้องเป็นนิติบุคคลและมีผลงานการก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ใน**วงเงินไม่น้อยกว่า ๑,๙๖๔,๕๐๐.-บาท (หนึ่งล้านเก้าแสนหกหมื่นสี่พันห้าร้อยบาทถ้วน)** และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่ “เทศบาลเมืองสระแก้ว” เชื่อถือ

๗. ผู้ประสงค์จะเสนอราคาต้องเป็นนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๘. ผู้ประสงค์จะเสนอราคาต้องเป็นนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Govermment Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

๙. คู่สัญญาต้องรับจ่ายเงินผ่านบัญชีเงินฝากกระแสรายวัน หรือบัญชีเงินฝากออมทรัพย์ เว้นแต่การรับจ่ายเงินแต่ละครั้งซึ่งมูลค่าไม่เกินสามหมื่นบาทคู่สัญญาอาจรับจ่ายเป็นเงินสดได้

**กำหนดดูสถานที่ก่อสร้าง** **ในวันที่ ๑๖ กันยายน ๒๕๕๖ ระหว่างเวลา ๑๐.๐๐ น. ถึง ๑๒.๐๐ น.** ณ กองช่าง ชั้น ๒ อาคารสำนักงานเทศบาลเมืองสระแก้ว และกำหนดรับฟังคำชี้แจงรายละเอียดเพิ่มเติม **ในวันที่ ๑๖ กันยายน ๒๕๕๖ เวลา ๑๓.๐๐ น.** เป็นต้นไป

**กำหนดยื่นซองประมูล**  **ในวันที่ ๒๐ กันยายน ๒๕๕๖ ระหว่างเวลา ๑๐.๐๐ น. ถึง ๑๐.๓๐น**. ณ ห้องประชุมสภาเทศบาลเมืองสระแก้ว ชั้น ๓ อาคารสำนักงานเทศบาลเมืองสระแก้ว และประกาศรายชื่อผู้มีสิทธิได้รับการคัดเลือกให้เข้าเสนอราคา**ในวันที่ ๒๕ กันยายน ๒๕๕๖ เวลา ๑๓.๐๐ น.**

**กำหนดวันประมูลจ้างด้วยระบบอิเล็กทรอนิกส์** **ในวันที่ ๑ ตุลาคม ๒๕๕๖ ระหว่างเวลา ๑๐.๐๐ น. ถึง ๑๐.๓๐ น.**

ผู้สนใจติดต่อขอซื้อเอกสารประมูลในราคาชุดละ ๓,๕๐๐.- บาท (สามพันห้าร้อยบาทถ้วน) ได้ที่กองคลัง งานพัสดุและทรัพย์สิน สำนักงานเทศบาลเมืองสระแก้ว **ระหว่างวันที่ ๓ กันยายน ๒๕๕๖ ถึงวันที่ ๑๒ กันยายน ๒๕๕๖** หรือสอบถามทางโทรศัพท์หมายเลข ๐-๓๗๒๔-๑๔๙๑ ต่อ ๑๑๑ ในวันและเวลาราชการ หรือสืบค้นที่เว็บไซต์ www.gprocurement.go.th และเว็บไซต์ของเทศบาลเมืองสระแก้ว www.sakaeocity.go.th

ประกาศ ณ วันที่ ๓ เดือนกันยายน พ.ศ. ๒๕๕๖